《辰阳舟次蒋春岩观察绍宗 其七》
清代·黄本骥

边吏争迎绾绶身，乞诗蛮女识官人。花围虎旅三千士，墨洒龙宾十二神。

案牍虽劳形转逸，旌旄暂假秩应真。秋华采遍还征实，僚佐谁堪步后尘。

作者简介：清湖南宁乡人，字仲良，别号虎痴。道光元年举人。官黔阳教谕。通经史，尤喜金石，有痴名。尝聚秦汉以来金石文字数百种。有《圣域述闻》、《古志石华》、《嵰山绀雪》等。